Otrdien, 11.novembrī, plkst.17:30 sāksies Lāčplēša dienas svinīgie pasākumi pie Skolnieku rotas pieminekļa.
Otrdien, 11. novembrī, plkst.17.30 visi Cēsu iedzīvotāji un viesi, tiek aicināti doties lāpu gājienā no Skolēnu rotas pieminekļa, kur varēs saņemt svētku lentītes, tad doties uz Lejas kapiem, lai pēc tam kopīgi veidotu liesmojošu Latvijas kontūru Cēsu Pils parkā.
Jau daudzus gadus Lāčplēša diena Cēsīs tiek atzīmēta ar lāpu gājienu un svinīgu aizlūgumu par kritušajiem dzimtenes aizstāvjiem. Savukārt pēc aizlūguma, par tradīciju jau izveidojusies, mirdzošā Latvijas kontūras izveide un video projekciju vērošana Cēsu pils parkā.
Cēsnieks Renārs Sproģis sadarbībā ar biedrību "Latvija esam mēs paši" un Cēsu novada pašvaldības atbalstu jau septīto gadu atzīmē Lāčplēša dienu ar tradīciju, no svecītēm izveidojot Latvijas kontūru. Šogad uz vecās pils mūriem būs skatāms multimediāls priekšnesums – "Iededz savu liesmu Latvijai!". Tāpēc uz Cēsu Pils parku aicināts ikviens, jo sevišķi ģimenes ar bērniem, jo tieši viņi būs tie, kuri vēlāk jautās par šo dienu, un gribēs saņemt atbildes. Un mums viņiem ir jāmāca, ka Latvija esam mēs paši!
Lāčplēša dienas pasākuma plāns:
plkst.17:15 Nacionālo bruņoto spēku gājiens no NBS Instruktoru skolas līdz Skolnieku rotas piemineklim
plkst.17.30 Tikšanās pie Skolnieku rotas pieminekļa. Svinīgās uzrunas
plkst.17.45 Lāpu gājiens uz Lejas kapiem, ziedu nolikšana, uzruna un muzikāls priekšnesums
plkst.18.00-20:30 Biedrība "Latvija esam mēs paši" aicina ikvienu Latvijas iedzīvotāju uz kopīgu sveču iedegšanu Latvijas kontūrā un multimediālu priekšnesumu "Iededz savu liesmu Latvijai" Cēsu pils parkā.
Informācija par satiksmes ierobežojumiem pieejama šeit.
Informāciju sagatavoja:
Agnese Tamane
Cēsu Kultūras centra biroja administratore
T. 64122537, 26666365
e-pasts: firstname.lastname@example.org
Foto autors: biedrība "Latvija - esam mēs paši"